stanford-oval/wikipedia huggingface dataset:
George Bryant

| Mitalit | Mitalit | Mitalit |  |
| --- | --- | --- | --- |
|  George Bryant (oikealla) vuonna 1906. |  George Bryant (oikealla) vuonna 1906. |  George Bryant (oikealla) vuonna 1906. |  |
Maa:   Yhdysvallat
Miesten jousiammunta
|  Olympialaiset  |  Olympialaiset  |  Olympialaiset  |  |
|  Kultaa | St. Louis 1904 | kaksoisyorkilaiskierros |  |
|  Kultaa | St. Louis 1904 | kaksoisamerikkalaiskierros |  |
|  Pronssia | St. Louis 1904 | joukkuekilpailu |  |
George Philip ("Phil") Bryant (22. helmikuuta 1878 Melrose, Massachusetts – 18. huhtikuuta 1938 Marshfield, Massachusetts) oli yhdysvaltalainen jousiampuja. Vuoden 1904 kesäolympialaisissa Saint Louisissa hän voitti kaksi kultamitalia ja sai lisäksi pronssimitalin. Hän voitti kansallisen mestaruuden vuosina 1905, 1909, 1911 ja 1912.
Bryant valmistui Harvard Law Schoolista, työskenteli lakimiehenä Bostonissa ja toimi Brant Rock Water Companyn johtotehtävissä. Myös hänen veljensä Wallace Bryant oli jousiampuja.
Giaveno

| Giaveno |
| --- | --- |

 Giaveno
 Koordinaatit: 45°02′N, 7°21′E 
Valtio:  Italia
Alue:  Piemonte
Metropolikaupunki:  Torino
Korkeus:  506 m
Väkiluku:  16 402
Aikavyöhyke:  UTC+1
 – Kesäaika:  UTC+2
 
 https://www.comune.giaveno.to.it 
Infobox OKVirheellinen NIMI-arvo: 
Giaveno (piemonteksi Giavènn) on kunta Italiassa Piemonten alueella sijaitsevassa Torinon metropolikaupungissa.Vuoden 2022 alussa kunnassa oli arviolta 16 402 asukasta.
Félix Carvajal

Carvajal valokuvattuna vuoden 1904 kesäolympialaisissa
Félix de la Caridad Carvajal y Soto (18. maaliskuuta 1875 – 27. tammikuuta 1949), tai El Andarín Carvajal, oli kuubalainen posteljooni ja maratonjuoksija, joka edusti maataan kesäolympialaisissa vuonna 1904, jossa hän sijoittui neljänneksi.
Varhainen elämä

Carvajal syntyi vuonna 1875 Havannassa. Hän kasvoi köyhässä perheessä San Antonio de los Bañosin kaupungissa.
Carvajal haarasti kävelyä ja juoksi pitkiä matkoja, minkä lisäksi hän oli muutenkin urheilullinen. Tämän kautta hän ansaitsi lisänimen El Andarín (suom. "Kävelijä").
Espanjan–Yhdysvaltain sodassa Carvajal pääsi hyödyntämään juoksuharrastustaan, kun hän toimi viestinviejänä. Hänen kerrotaan kerran juosseen Kuuban pääsaaren päästä päähän vain 16 päivässä. Sodan jälkeen hän alkoi työskennellä Havannassa posteljoonina, juoksupoikana ja hotellin ovimiehenä.
Kesäolympialaiset 1904

Carvajal keräsi rahaa matkustaakseen Yhdysvaltoihin mm. juoksemalla Havannan kaupungintaloa ympäri, millä hän halusi hakea kaupungin pormestarilta rahoitusta. Erään kertomuksen mukaan Carvajal hävisi kaikki rahansa uhkapeleihin New Orleansissa saavuttuaan Yhdysvaltoihin. Hänen onnistui kuitenkin päästä pelipaikalle St. Louisiiin liftaamalla. Hänen kerrotaan saapuneen paikalle likaisessa paidassa, pitkissä housuissa ja työsaappaissa. Säälittävän oloisen Carvajalin nähtyään erään paikalla olijan kerrotaan tarjonneen hänelle sakset housujensa lyhentämiseen.
Viiden kilometrin jälkeen Carvajal oli pääsemässä mitaleille, kunnes nälkä ajoi hänet poikkeamaan reitiltä syömään hänen löytämiään omenoita. Hän kuitenkin sai omenoista vatsanpuruja ja ripulin, minkä pakotti hänet pitämään taukoa useampaan otteeseen.
Maratonissa hän sijoittui neljänneksi. Tämän jälkeen Carvajal ei enää osallistunut olympialaisiin. Hän oli myös ensimmäinen Kuubaa olympialaisissa edustanut maratonjuoksija.
Viimeiset vuodet ja muistaminen

Kesäolympialaisten jälkeen Carvajal jäi Yhdysvaltoihin vuodeksi ja juoksi paikallisissa maratoneissa sekä osallistui kestävyysjuoksua esitteleviin esityksiin. Näiltä vuosilta on peräisin myös hänen henkilökohtainen paras suorituksensa, 3h 44 min, Missourin AC maratonissa. Tämän jälkeen hän palasi Kuubaan.
Vuonna 1908 Carvajal palasi uudelleen Yhdysvaltoihin ja juoksi parikin maratonia, muttei saavuttanut mainittavan hyviä aikoja.
Carvajal kuoli vuonna 1949. Hänet on haudattu Havannan Colónin hautausmaalle.
Gjilan

| Gjilan Gnjilane (serbiaksi) |
| --- | --- |

 lippu:  vaakuna
 Gjilan
 Koordinaatit: 42°27′53″N, 21°28′1″E 
Valtio:  Kosovo
Piiri:  Gjilanin piiri
Väkiluku (2012):  91 413
 
 Kaupungin verkkosivut 
Infobox OKVirheellinen NIMI-arvo: 
Gjilan (serb. Гњилане, Gnjilane) on kaupunki ja kunta Kosovossa. Se sijaitsee Kosovon itäosassa, vuoristoisella Anamoravan alueella. Kaupunki toimii Gjilanin piirin hallintokeskuksena. Vuonna 2012 kunnallisrajojen alueella arvioitiin asuneen 91 413 asukasta.
Gjilanin kellotorni
Gjilania rajaa idästä Serbia ja etelästä Pohjois-Makedonia ja Serbia.
GNU Bazaar

| GNU Bazaar |
| --- | --- |

Kehityshistoria
Vakaa versio:  2.7.0 (15. helmikuuta 2016)
Tiedot
Ohjelmistotyyppi:  versionhallinta
Alusta:  AIX, FreeBSD, Linux, OS X, Solaris, Windows
Ohjelmointikielet:  Python
Lisenssi:  GPLv2
Aiheesta muualla
Verkkosivusto
GNU Bazaar on Canonicalin kehittämä hajautettu versionhallintajärjestelmä, josta tuli avoimen lähdekoodin GNU-projekti 26. helmikuuta 2008.
GNU Bazaar on toteutettu Python-kielellä.
Launchpad-palvelu tukee Bazaaria Gitin lisäksi.
Eräät projektit kuten Bugzilla ovat siirtyneet käyttämään Gitiä: Git nähdään de facto -standardina kun taas Bazaarin bugikorjaukset vievät pitkään.
Bazaarista on forkattu Breezy, jossa toteutus siirretään Python-kielen versiosta 2 versiolle 3. Breezy on korvannut Bazaarin Fedora Linuxin versiossa 32.
Kirjallisuutta

Janos Gyerik: Bazaar Version Control.  Packt Publishing, 2013.  ISBN 9781849513562.
Aiheesta muualla

Canonicalin sivuilla (Arkistoitu – Internet Archive) (englanniksi)
Free Software Foundationin sivuilla (englanniksi)
Glyseridi

Glyseridit muodostuvat glyserolista.
Glyseridi (asyyliglyseroli) on glyserolin ja rasvahappojen muodostaman esteri. Glyserolilla on kolme hydroksyyliryhmää, joten se voi esteröityä mono-, di-, tai triglyseridiksi. Kasviöljyt sekä eläinrasvat ovat pääasiassa triglyseridejä, joita lipaasientsyymit hajottavat mono- ja diglyserideiksi sekä vapaiksi rasvahapoiksi ja glyseroliksi. Saippuaa syntyy glyseridien reagoidessa natriumhydroksidin kanssa. Reaktiossa syntyy glyserolia ja rasvahappojen suolaa eli saippuaa.
Triasetiini (glyserolitriasetaatti) on yksinkertaisin triglyseridi glyserolitriformiaatin jälkeen.
Retale

| Retale> Henkilötiedot.Muusikko |
| --- | --- |
Taiteilijanimi:  Retale Detroit Makaveli Navetta-Timppa
Laulukielet:  suomi
Tyylilajit:  Gangsta rap
Levy-yhtiöt:  Karma Musiikki
  [ Muokkaa Wikidatassa ] [ ohje ]  
Retale on helsinkiläinen rap-artisti. Hänen ensimmäinen studioalbuminsa Mindfuck julkaistiin Karma Musiikin kautta 8. kesäkuuta 2011. Albumin kappaleesta "Prepaidjäbä" on julkaistu musiikkivideo. Retale kertoi hip hop -sivusto Redrum-187:n videohaastattelussa, että hän ja Steen1 julkaisevat yhteislevyn.
Diskografia > Albumit

Mindfuck (2011)
Diskografia > Musiikkivideot

"Prepaidjäbä" (mukana Notkea Rotta, Puukko-B & Rohtori Laine, 2011)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Heinähattu | "Kaikki lyö" | Tilapäinen taideteos |  | 2005 |
| Liekehtivä Sikiö | "Itäraja (skit)" | Pesismaila ja ananas | Michael J. Fux | 2009 |
| Liekehtivä Sikiö | "Donitsityttö" | Pesismaila ja ananas | Massmurda-Pena | 2009 |
| Steen1 | "Menny vähä huonosti" | Paskasheriffin paluu | Michael J. Fax, Bulle, Panama Rayo, Aztra, VakioAkli & Palervo Kalsa | 2010 |
| Steen1 | "Jos sä et oo jedi, sä oot kuollut vitun jedi" | Jedin paluu | Pyhimys | 2011 |
| Puukko Allu | "Enemmän" | Euroviisu (albumi) |  | 2011 |
| Puukko Allu | "Ylikivaa" | Euroviisu (albumi) | Boris Jr | 2011 |
| Panama Rayo | "Grillijonon sankarit" | Ei Kelepaa! / HCR-Kokoelma |  | 2012 |
| Panama Rayo | "Tervetuloa" | Unelmien käärmeidenpesä | Aabram Kylmä, Jantteri | TBA |
Aiheesta muualla

Retale Myspacessa (englanniksi)
Retaleen haastattelu Redrum-187 -sivustolla
Kontufest videohaastattelu Redrum-187 -sivustolla
Rose Bowl (stadion)

| Rose Bowl |
| --- | --- |
 Stadion vuonna 2018.
Rakennuksen tiedot
Sijainti:  Pasadena, Kalifornia
Koordinaatit:  34.161°N, 118.168°W
Avattu:  1922
Omistaja:  Pasadenan kaupunki
Hoitaja:  Rose Bowl Operating Company
Kenttä:  nurmikenttä
Arkkitehti:  Myron Hunt
Katsojakapasiteetti
 91 136 
Lisää rakennusartikkeleitaArkkitehtuurin teemasivulla
Rose Bowl on  urheilustadion Kalifornian Pasadenassa, Yhdysvalloissa.
Rose Bowl toimi päänäyttämönä jalkapallon miesten MM-kilpailuissa vuonna 1994 ja naisten MM-kilpailuissa vuonna 1999. Se on ruotsalaisen Råsundastadionin ohella ainoa sekä miesten että naisten MM-loppuottelun järjestänyt stadion.
Yhdysvalloissa Rose Bowl tunnetaan erityisesti vuosittaisesta Rose Bowl -turnauksesta, joka on yksittäisiä poikkeusvuosia lukuun ottamatta järjestetty perinteisesti Rose Bowlilla.
Aiheesta muualla

Kuvia tai muita tiedostoja aiheesta Rose Bowl Wikimedia Commonsissa
Rose Bowlin sivusto (englanniksi)
Rose Bowl Fifan sivustolla (Arkistoitu – Internet Archive) (englanniksi)
Jalkapallon maailmanmestaruuskilpailujen loppuottelun järjestäneet stadionit
1930  Centenario (Montevideo) | 1934  Nazionale (Rooma) | 1938  Stade Olympique (Pariisi) | 1950  Maracanã (Rio de Janeiro) | 1954  Wankdorf (Bern) | 1958  Råsunda (Tukholma) | 1962  Nacional (Santiago) | 1966  Wembley (Lontoo)  | 1970  Azteca (México) | 1974  Olympiastadion (München) | 1978  Monumental (Buenos Aires) | 1982  Santiago Bernabéu (Madrid) | 1986  Azteca (México) | 1990  Stadio Olimpico (Rooma) | 1994  Rose Bowl (Pasadena) | 1998  Stade de France (Pariisi) | 2002  International (Jokohama) | 2006  Olympiastadion (Berliini) | 2010  Soccer City (Johannesburg) | 2014  Maracanã (Rio de Janeiro) | 2018  Lužniki (Moskova) | 2022  Lusailin stadion (Lusail) | 2026  MetLife Stadium (New York)
Glyptoteekki

Apollon patsas Ny Carlsberg Glyptotekissä
Glyptoteekki tarkoittaa kirjaimellisesti veistotaiteen kokoelmaa (kreik. glypton 'veistetty kuva' ja kreik. theke 'säilytyspaikka'). Tunnettuja glyptoteekiksi nimettyjä taidemuseoita ovat Glyptothek Münchenissä ja Ny Carlsberg Glyptotek Kööpenhaminassa.
Fritz Arlberg

Fritz Arlberg
Georg Efraim Fritz Arlberg (21. maaliskuuta 1830 Leksand – 21. helmikuuta 1896 Kristiania) oli ruotsalainen oopperalaulaja, laulupedagogi ja säveltäjä. Hän oli Ruotsin kuninkaallisen musiikkiakatemian jäsen vuodesta 1868.
Elämä ja ura > Työ laulajana

Arlberg valmistui kameraalitieteissä Uppsalan yliopistosta vuonna 1852. Hän toimi tämän jälkeen hallituksen virkamiehenä kahden vuoden ajan ja opiskeli samalla laulua Julius Güntherin sekä saksalaistenori Wieserin johdolla. Vuonna 1854 Arlberg palkattiin Edvard Stjernströmin johtamaan Mindre teaterniin, jossa hän debytoi näyttelijänä saman vuoden syksyllä. Läpimurtonsa hän teki keväällä 1855 Asmodeuksen roolissa Thomas Overskoun näytelmässä Den Ondes Besegrare. Vuonna 1858 Arlberg sai kiinnityksen Tukholman kuninkaalliseen oopperaan, jossa hänen debyyttiroolinsa oli Figaro Figaron häissä. Vuonna 1859 hän aloitti työn myös enimmäkseen ranskankielisten librettojen kääntämisen parissa. Laulu-uraansa hän jatkoi baritonirooleissa. Vuonna 1861 hän sai vuoden mittaisen nimityksen kuninkaallisen oopperan johtajaksi.
Arlberg tapasi useiden kollegoidensa kanssa Richard Wagnerin. Hän käänsi Lentävän hollantilaisen ja Rienzin libretot ruotsin kielelle. Rienzin tuotannon hän myös itse ohjasi. Arlbergin rooleihin kuninkaallisessa oopperassa kuuluivat Valentin (Charles Gounod: Faust), Marullo (Giuseppe Verdi: Rigoletto), Malatesta (Gaetano Donizetti: Don Pasquale) ja Telramund (Wagner: Lohengrin). Arlberg myös loi kantaesityksissä 30-40 uutta roolia. Konserttilaulajana hän esiintyi sekä Skandinavian pääkaupungeissa että pienemmissä kaupungeissa. Hän vietti monia kesiä täydentämässä musiikkikoulutustaan Dresdenissä.
Arlberg joutui kiistaan hoviorkesterin pääkapellimestarin, lankonsa Ludvig Normanin kanssa, ja erosi työstään kuninkaallisessa oopperassa vuonna 1874. Hän siirtyi Kristianiaan, jossa lauloi Ludvig Josephsonin uudessa oopperayhtiössä vuoteen 1877 saakka. Samanaikaisesti hän työskenteli laulunopettajana Kristianiassa ja Kööpenhaminassa. Vuonna 1877 Arlberg kuitenkin palasi Tukholmaan, jossa jatkoi esiintymistä enimmäkseen Mindre teaternissa.
Elämä ja ura > Työ pedagogina ja säveltäjänä

Arlberg edisti lauluopetusta ruotsinkieliseltä pohjalta ja kritisoi ranskalaissuuntautunutta musiikkikasvatusta. Hän julkaisi laulupedagogiikasta kirjan Försök till en naturlig och förnuftig grundläggning af tonbildningsläran (1891). Hänen johdollaan opiskelivat muiden muassa Oscar Lejdström, Carl Fredrik Lundqvist ja äänentuotantoa fysiologiassa tutkinut Gillis Bratt.
Säveltäjänä Arlberg keskittyi lähes pelkästään lyyrisiin romansseihin lauluäänelle ja pianolle. Useimmiten hän käytti Heinrich Heinen tekstejä teostensa sanoina. Hänen lauluihinsa vaikutti Robert Schumann. Myös Wagnerin vaikutteet ilmenevät laajojen harmonioiden ja kromaattisten elementtien käyttönä teoksessa Två visor om döden (1869). Näistä kahdesta laulusta ensimmäisen viidennessä tahdissa Arlberg käytti Tristan-sointua. Tuohon aikaan harva ruotsalainen oli vielä kuullut Tristan ja Isoldea, joka oli kantaesitetty Münchenissä vasta neljä vuotta aiemmin. Tunnetuin, esitetyin ja levytetyin Arlbergin säveltämistä romansseista on ollut Svärmeri.
Elämä ja ura > Yksityiselämä

Arlberg oli naimisissa viulisti Maria Nerudan kanssa. Myös hänen pojastaan Hjalmar Arlbergista tuli laulaja-pedagogi.
Aiheesta muualla

IMSLP: nuotteja
Riekot

| Riekot |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Alaheimo::  Metsäkanat Tetraonidae
Suku::  Riekot Lagopus  Brisson, 1760
Katso myös
   Riekot Wikispeciesissä   Riekot Commonsissa 
Infobox OKNimi-testi OK: 
Riekot (Lagopus) on metsäkanojen alaheimoon kuuluva lintusuku.
Riekkoihin (Lagopus) kuuluvia lajeja

Kiiruna (Lagopus muta)
Riekko (Lagopus lagopus )
Nummiriekko (Lagopus lagopus scoticus)
Valkopyrstöriekko (Lagopus leucura)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Rosika Schwimmer

Rosika Schwimmer (11. syyskuuta 1877 – 3. elokuuta 1948) oli unkarilaissyntyinen feministi ja pasifisti, jonka aktivismi tuotti hänelle sekä mainetta että hankaluuksia.
Schwimmer työskenteli kirjanpitäjänä ja perusti Unkarin Toimistotyöntekijänaisten Liiton vuonna 1897. Hän perusti myös useita muita naisjärjestöjä, ja hänestä tuli suosittu naisasioiden luennoitsija. Ensimmäisen maailmansodan syttyessä hän matkusti Yhdysvaltoihin ja alkoi kampanjoida sodan lopettamisen puolesta.
Vuonna 1918 Schwimmer sai aseman vasta itsenäistynyttä Unkaria hallitsevassa neuvostossa, mutta jo seuraavana vuonna kommunistihallinto vei häneltä kansalaisoikeudet. Schwimmer pakeni valtaan noussutta antisemitististä hallintoa ensin Itävaltaan ja muutti sitten Yhdysvaltoihin vuonna 1921. Siellä hän kieltäytyi vakuuttamasta, että puolustaisi maata tarvittaessa asein, eikä siksi saanut kansalaisuutta vaan pysyi paperittomana loppuikänsä.
Vuonna 1937 Schwimmer ja Lola Maverick Lloyd perustivat kampanjan ja lobbausjärjestön, joka ajoi Maailman hallituksen perustamista, kun heistä näytti, että Kansainliitto ei kykenisi estämään uuden maailmansodan puhkeamista. Schwimmerille ehdotettiin Nobelin rauhanpalkintoa 1948, mutta hän kuoli ennen valintaa.
Giovanni Gentile (säveltäjä)

Giovanni Gentile (s. ?, Olevano Romano - k. vuoden 1649 jälkeen) oli italialainen säveltäjä ja musiikinopettaja.
Elämä ja teokset

Gintelen elämästä ja teoksista on jäljellä kaksi lähdettä, ainoa teos, soitonopetukseen tarkoitettu aineistokokoelma Solfeggiamenti et ricercari a due voci (Lodovico Grignani, Rooma, 1642) ja roomalaisen kirjanpainajan luettelo painotöistä.
Opetusaineiston etulehdellä Gentilen tittelinä on "Signor Giovanni Gentile d'Olevano", mikä tarkoittaa, että hän ei ollut pappi vaan maallikko ja että hän oli syntynyt Olevano Romanossa (koska Lomellinassa on toinen Olevano, voi syntymäpaikka olla vähän epäilyksenalainen, mutta koska Gentile toimii taiteellisen uransa ajan vain Roomassa, Olevano Romano lienee oikea).
Mitä hänen opetustyöhänsä tulee solfeggiamenti a due (solfèget kahdelle äänelle) sen otsikossa on ainoa vihje, edellä mainitun luettelon maininnan ohella, joka toteaa 13. joulukuuta 1729: "Giovanni Gentile oli vuosina 1645-1649 rekisteröitynä muusikoksi Santo Stefano del Caccossa (Rooma), mukanaan kolme lapsenlasta ja muutamia vieraita, ehkä hänen oppilaitaan. Sen kirkon lähellä sijaitsi kirjanpainaja  Ludovico Grignani, joka vuonna 1642 julkaisi Gentilen  Solfeggi e ricercari a 2 voci".  Myös Solfeggiamentissa on merkintä pojanpojasta ja oppilaasta: sen omistuksen kardinaali Francesco Maria Brancacciolle on allekirjoittanut oppilas Marco Aurelio Desideri, joka myös on säveltänyt neljännentoista ja viimeisen solfeggion, kun taas seuraavassa on merkintä tekijästä "Del Signor Carlo Gentile, Nipote e Discepolo dell'Autore" eli "Signor Carlo Gentile, tekijän pojanpoika ja oppilas".
Aiheesta muualla

Renessanssi- ja barokkiajan opetussävellyksiä kahdelle äänelle (Arkistoitu – Internet Archive)
George Bovell

| Mitalit> Maa:   Trinidad ja Tobago.Miesten uinti.Olympialaiset  | Mitalit> Maa:   Trinidad ja Tobago.Miesten uinti.Olympialaiset  | Mitalit> Maa:   Trinidad ja Tobago.Miesten uinti.Olympialaiset  | Maa:   Trinidad ja Tobago> Miesten uinti. |
| --- | --- | --- | --- |
|  Pronssia | Ateena 2004 | 200 m sekauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Pronssia | Barcelona 2013 | 50 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Pronssia | Istanbul 2012 | 100 m sekauinti |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Santo Domingo 2003 | 200 m vapaauinti |  |
|  Kultaa | Santo Domingo 2003 | 200 m sekauinti |  |
|  Hopeaa | Santo Domingo 2003 | 100 m vapaauinti |  |
|  Hopeaa | Santo Domingo 2003 | 100 m selkäuinti |  |
|  Pronssia | Rio de Janeiro 2007 | 50 m vapaauinti |  |
George Richard Bovell (s. 18. heinäkuuta 1983 Trinidad ja Tobago) on trinidadtobagolainen uimari. Hän on osallistunut olympialaisiin neljä kertaa, vuosina 2000, 2004, 2008 ja 2012. Vuonna 2004 hän voitti pronssia 200 metrin sekauinnissa ajalla 1.58,80. Lontoossa 2012 hän sijoittui 50 metrin vapaauinnissa seitsemänneksi. Barcelonan pitkän radan MM-kilpailuissa 2013 hän sijoittui kolmanneksi 50 metrin vapaauinnissa ajalla 21,51. Istanbulin lyhyen radan MM-kilpailuissa 2012 hän sai pronssia 100 metrin sekauinnissa ajalla 51,66. Tämän lisäksi Bovell ui Pan-Amerikan kisoissa 2003 itselleen kaksi kultaista ja kaksi hopeista mitalia sekä 2007 yhden pronssin.
Bovell on opiskellut Auburnin yliopistossa, jossa hänen valmentajanaan toimi Brett Hawke. Georgen nuorempi veli Nicholas on myös ollut kilpauimari.
Aiheesta muualla

Bovellin profiili (Arkistoitu – Internet Archive)
Rusticus

Rusticus voi viitata seuraaviin henkilöihin:
Pyhä Rusticus Narbonnelainen, Narbonnen piispa ja katolinen pyhimys
Fabius Rusticus, roomalainen historioitsija
Arulenus Rusticus (n. 35–93), konsuli, jonka Domitianus teloitutti
Junius Rusticus (n. 100–170), konsuli ja stoalainen filosofi, Marcus Aureliuksen opettaja
Rusticus Diaconus (500-luku), roomalainen diakoni
Pyhä Firmus ja Pyhä Rusticus, veronalaisia marttyyreitä
Rusticus, yksi Pyhän Dionysiuksen marttyyrikumppaneista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rusticus”, voi hakea sivunnimihaulla, laajalla sivunnimihaulla tai tekstihaulla.
Rosie White

Rosie White
Rosie White (s. 6. kesäkuuta 1993) on uusiseelantilainen jalkapalloilija. Hän on pelipaikaltaan hyökkääjä. Hän on pelannut Uuden-Seelannin naisten maajoukkueessa vuoden 2019 MM-kilpailujen päättyessä 106 maaottelua ja tehnyt niissä 25 maalia.
MM-kilpailuissa hän pelasi Uuden-Seelannin kaikissa kolmessa ottelussa avauskokoonpanossa. Ensimmäisen maaottelunsa hän pelasi 15-vuotiaana.
Giovanni Gentile

| Giovanni Gentile |
| --- | --- |

Henkilötiedot
Syntynyt: 30. toukokuuta 1875
Kuollut: 15. huhtikuuta 1944 (68 vuotta)
Koulutus ja ura
Koulukunta:  Hegeliläisyys
Opettaja:  Alessandro d'Ancona ja Amedeo Crivellucci
Giovanni Gentile (dʒoˈvanni dʒenˈtiːle; 30. toukokuuta 1875 Castelvetrano, Sisilia – 15. huhtikuuta 1944 Firenze, Italia) oli italialainen uushegeliläinen idealistinen filosofi, jota voi verrata Benedetto Croceen. Hän kuvasi itseään “fasismin filosofiksi”, ja hän haamukirjoitti Benito Mussolinin kirjoittamaksi merkityn La Dottrina del Fascismo (1932; 'Fasismin oppijärjestelmä'). Hän kehitti myös oman filosofisen järjestelmän aktualistinen idealismi.
Gentile sai vaikutteita sellaisilta italialaisilta intellektuelleilta kuin Giuseppe Mazzini, Rosmini, Gioberti sekä Silvio Spaventa, jolta hän lainasi ajatuksen autoctisi, ”itsensä rakentaminen”, mutta häneen vaikuttivat voimakkaasti myös saksalaiset idealistiset ja materialistiset ajattelun koulukunnat, nimittäin Karl Marx, Hegel ja Fichte, joiden kanssa yhteistä hänellä oli pyrkimys luoda Wissenschaftslehre, sellainen tiedon rakenteen teoria, johon ei sisälly oletuksia. Myös Friedrich Nietzsche vaikutti häneen, kuten voi nähdä Nietzschen yli-ihmisen ja Gentilen Uomo Fascistan yhtäläisyydestä.
Kirjallisuutta

Häyry, Matti, Fasismi ja muutoksen metafysiikka – Giovanni Gentilen aktualistinen idealismi Mussolinin Italian valtionfilosofiana. – Artikkeli sisältyy Ajatus-vuosikirjan erikoisnumeroon: Halonen, Ilpo & Heta Häyry (toim.), 1990, Muutos. Suomen Filosofisen Yhdistyksen Helsingissä 14.–15.1.1988 järjestämän kollokvion esitelmät.
Aiheesta muualla

Kuvia tai muita tiedostoja aiheesta Giovanni Gentile Wikimedia Commonsissa
Retaliation

| Retaliation> Tiedot |
| --- | --- |
Toiminnassa:  2006–
Tyylilaji:  death metal
Kotipaikka:   Marktheidenfeld, Baijeri
Laulukieli:  englanti
Jäsenet:  Johannes Schwarzkopf, laulu   Dennis Schneider, kitara   Florian Wehner, kitara   Heiko Heckner, basso   Marc Schuhmann, rummut  
Levy-yhtiö:  Unique Leader Records, 2010–   Rising Nemesis Records, 2008  
Aiheesta muualla
Retaliation
Infobox OKNimi-testi OK: 
Retaliation on saksalainen death metal -yhtye, joka perustettiin vuonna 2006 Marktheidenfeldissä, Baijerissa.
Yhtyeen esikoisalbumi Seven julkaistiin elokuussa 2010.
Jäsenet

Johannes Schwarzkopf – laulu
Dennis Schneider – kitara
Florian Wehner – kitara
Heiko Heckner – basso
Marc Schuhmann – rummut
Jäsenet > Entiset jäsenet

Nasar Skripitskij – rummut
Jürgen Köhler – rummut
Sebastian Pschirrer – kitara
Stefan Lammer – kitara, laulu
Marco Weißenberger – laulu
Sven Lutz – basso
Julian Welsch – kitara
Christian Schlosser – laulu
Diskografia

Enticing (2008,  EP, Rising Nemesis Records)
Seven (2010,  Unique Leader Records)
Aiheesta muualla

Retaliation Encyclopaedia Metallumissa (englanniksi)
Retaliation Myspacessa (englanniksi)
Retaliation Facebookissa
Unique Leader Records (Arkistoitu – Internet Archive)
Gjilanin piiri

| Gjilanin piiri |
| --- | --- |

 Sijainti
Hallinto:  
 – hallinnollinen keskus:  Gjilan
 – suurin kaupunki:  Gjilan
Pinta-ala:  1 220 km²
Väkiluku (2020):  161 144
 – väestötiheys:  132,1 as./km²
Aikavyöhyke:  +1
– kesäaika:  +2
Gijlanin piiri on yksi Kosovon seitsemästä piiristä. Piiri on läntisessä osassa Kosovoa. Piirin pääkaupunki ja suurin kaupunki on Gjilan. Piirissä asuu 161 144 asukasta, ja väestö on 1,2 prosentin vuosittaisessa laskussa. Pinta-ala on 1 220 neliökilometriä.
Kunnat

Gijlan
Vitia
Kamenica
Ranillug
Klokot
Partesh